25 



good bayte. In Juyll take the redde vvorme for 

 cheyf & the hawthorn worm togyd^r. Also the 

 water docke leyf worme & the hornet worme 

 togyder. ^In August & for all the yere take 

 the talowe of a shepe & softe chese : of eche 

 ylyke moche : and a lytyll hony & grynde or 

 stampe theym togyder longe. and tempre it tyll 

 it be tough. And put therto floure a lytyll & 

 make it on smalle pellettys. And ])a^ is a good 

 bayte to angle wyth at the grounde And loke 

 that it synke in the water, or ellys it is not good 

 to this purpoos. 



The carpe is a deyntous fysshe : but there ben 

 but fewe in Englonde. And therfore I wryte the 

 lasse of hym. He is an euyll fysshe to take. 

 For he is soo stronge enarmyd in the mouthe 

 that there maye noo weke harnays holde hym. 

 And as touchynge his baytes I haue but lytyll 

 knowlege of it And me were loth to Avryte more 

 than I knowe & haue provyd But well 1 wote 

 that the redde worme & the menow ben good 

 baytys for hym at all tymes as I haue herde saye 

 of persones credyble & also founde wryten in 

 bokes of credence. 



The cheuyn is a stately fysshe & his heed is a 

 deyty morsell. There is noo fysshe soo strongly 



